rejauldu/bengali-wikipedia huggingface dataset:
(সাময়িক চিহ্নিতকরণ: , ডাকনাম: ড্র্যাক, ইংরেজি: Drac) হল একটি নেপচুনোত্তর বস্তু। এটিই প্রথম আবিষ্কৃত পশ্চাদমুখী কক্ষপথ-বিশিষ্ট মহাজাগতিক বস্তু। এই পশ্চাদমুখী গতি এবং ১০৩° কক্ষীয় নতি ইঙ্গিত করে যে এই বস্তুটি হিলস মেঘে এটির উৎস ও হ্যালি-বর্গভুক্ত ধূমকেতুগুলির মধ্যে একটি হারানো যোগসূত্র, যা বাহ্য সৌরজগৎের বিবর্তন আরও ভালো ভাবে বুঝতে সাহায্য করে। বস্তুটি দৈর্ঘ্যে -এর বেশি নয়। বস্তুটির প্রায়-পরাক্ষ ৪২ জ্যো.এ. এবং সূর্যকে একবার প্রদক্ষিণ করতে এটির সময় লাগে ২৬৯ বছর।  ২০০৮ সালের ৩১ মে বস্তুটি আনুষ্ঠানিকভাবে আবিষ্কৃত হয় এবং আবিষ্কারের কথা ব্রেট গ্ল্যাডম্যানের নেতৃত্বাধীন কানাডা-ফ্রান্স একলিপটিক প্লেন সার্ভে দল কর্তৃক আনুষ্ঠানিকভাবে ঘোষিত হয় ২০০৮ সালেরই ১৬ জুলাই। আবিষ্কারক দল কাউন্ট ড্র্যাকুলার নামানুসারে -এর ডাকনাম রাখেন "ড্র্যাক"।   আবিষ্কার ও নামকরণ  ২০০৮ সালের ১৬ জুলাই ইউনিভার্সিটি অফ ব্রিটিশ কলম্বিয়ার ব্রেট গ্ল্যাডম্যানের নেতৃত্বাধীন কানাডা-ফ্রান্স একলিপটিক প্লেন সার্ভে দল কর্তৃক -এর আবিষ্কারের কথা ঘোষিত হয়। মেরিল্যান্ডের বাল্টিমোরে "গ্রহাণু, ধূমকেতু, উল্কা" শীর্ষক একটি সম্মেলনে, সেই দিনই একটি মাইনর প্ল্যানেট ইলেকট্রনিক সার্কুলারে এবং এরপরে ১৮ জুলাই আইএইউ সার্কুলারে এই আবিষ্কারের কথা ঘোষণা করা হয়েছিল। ৩১ মে তারিখে ৩.৫ মিটার কানাডা-ফ্রান্স-হাওয়াই টেলিস্কোপ কর্তৃক ধৃত আলোকচিত্রগুলি ব্যবহার করে এই আবিষ্কার সম্ভব হয়েছিল। এরপর ৮ জুলাই পর্যন্ত ফ্রেড লরেন্স হুইপল মানমন্দির ও সেরো টোলোলো ইন্টার-আমেরিকান মানমন্দির থেকে এটিকে পর্যবেক্ষণ করা হয়।  আবিষ্কারক দল -এর ডাকনাম রাখে ড্র্যাক, কারণ কক্ষীয় তলের প্রেক্ষিতে এটির উচ্চ নতির সঙ্গে কাউন্ট ড্র্যাকুলার দেওয়ালে হাঁটার ক্ষমতার মিল পাওয়া যায়।   কক্ষপথ  থাম্ব| ও -এর কক্ষপথ  হল প্রথম আবিষ্কৃত নেপচুনোত্তর বস্তু যেটির কক্ষপথ পশ্চাদমুখী। এটির প্রায়-পরাক্ষ ৪১.৭ জ্যো.এ.। ৩২ জ্যো.এ. দূরত্ব থেকে এটি আবিষ্কৃত হয়েছিল এবং এটির অনুসূর বিন্দুর দূরত্ব মোটামুটি ইউরেনাসের দূরত্বের সমান।  বস্তুটির ১০৩ ডিগ্রি নতি এটিকে ক্রান্তিবৃত্তের সঙ্গে প্রায় উল্লম্ব করে তুলেছে। ২০১৭ সালের জুলাই মাসের হিসেব অনুযায়ী এটি সেই ছয়টি বস্তুর অন্যতম যেগুলির নতি (i) > ৬০° ও অনুসূর (q) > ১৫ জ্যো.এ.। অন্য ছয়টি বস্তু হল: , , ,  ও ।  -এর উৎস সম্ভবত হিলস মেঘ। বস্তুটির ব্যতিক্রমী ধরনের কক্ষপথ থেকে ইঙ্গিত পাওয়া যায় কোনও অজানা অভিকর্ষীয় বিঘ্নের ফলে বস্তুটি সেটির উৎস থেকে ভিতর দিকে সরে এসেছে। এটির আবিষ্কার থেকে হ্যালি-বর্গভুক্ত ধূমকেতুগুলির (যেগুলির কক্ষপথও পশ্চাদমুখী) উৎস অঞ্চলের হদিস পাওয়া সম্ভব, কিন্তু এগুলির উৎস অজ্ঞাতই থেকে গিয়েছে। মনে করা হয় যে -ও ধূমকেতুতে পরিণত হওয়ার মধ্যবর্তী স্তরে রয়েছে। এই কারণে এটির মধ্যমে বাহ্য সৌরজগৎের উদ্ভব ও বিবর্তন সম্পর্কে আরও ব্যাখ্যা পাওয়াও সম্ভব।   নবম গ্রহ   সম্ভবত নবম গ্রহের প্রমাণও প্রদান করতে পারে। নবম গ্রহের সঙ্গে গড়-গতি অনুরণনের ভিতর কোজাই প্রভাব সম্ভবত এটির নতি ও উৎকেন্দ্রিকতার পর্যায়ক্রমিক আদানপ্রদানের কারণ হয়। লম্বাটে আকারবিশিষ্ট উল্লম্ভ সেন্ট্যুরগুলি যখন কোনও দানব গ্রহের খুব কাছাকাছি চলে আসে তখনই -এর কক্ষপথের মতো কক্ষপথ সৃষ্টি হয়।   আরও দেখুন   নেপচুনোত্তর বস্তুগুলির তালিকা  (৪৭১৩২৫) ২০১১ কেটি১৯ ("নিকু")   তথ্যসূত্র      বহিঃসংযোগ       ৫২৮২১৯ বিষয়শ্রেণী:গৌণ গ্রহ বস্তু নিবন্ধ(সংখ্যায়িত) বিষয়শ্রেণী:সেন্ট্যুর (ক্ষুদ্র সৌরজাগতিক বস্তু) বিষয়শ্রেণী:ডেমোক্লয়েড বিষয়শ্রেণী:জন জে. ক্যাভেলারসের আবিষ্কার ২০০৮০৫৩১
পিত্তাশয় () অথবা পিত্তথলি বা পিত্তকোষ পরিপাকতন্ত্রের একটি নাশপাতি আকৃতির ফাঁপা অঙ্গ যা যকৃতের ডান খন্ডের নিম্নতলে উদরের আবরক ঝিল্লিহীন খাঁজে তির্যক ভাবে অবস্থান করে।এটি পোর্টা-হেপাটিস এর ডান প্রান্ত থেকে যকৃতের নিম্নকিনারা পর্যন্ত বিস্তৃত। এটির দৈর্ঘ্য প্রায় ৭-১০ সেঃমিঃ এবং প্রস্থ ৩ সেঃমিঃ;খাদ্য পরিপাকে ব্যবহারের জন্য একবারে প্রায় ৩০-৫০ মিলিলিটার পিত্তরস ধারণ করে রাখে। পিত্তের কারণে এটির রং গাঢ় সবুজ দেখায়। এটি পিত্তনালীর মাধ্যমে যকৃৎ ও ডিওডিনাম সাথে যুক্ত।  গঠন পিত্তাশয়কে গঠনগত দিক থেকে নিচ থেকে উপরে ফান্ডাস, দেহ, গ্রীবা এই তিন অংশে ভাগ করা যায়।  ফান্ডাসঃ এটি পিত্তাশয়ের সর্বনিম্নের অংশ যার কিছু অংশ যকৃতের নিচে অভিক্ষিপ্ত থাকে। এটি সামনের দিকে ডানদিকের নবম পর্শুকার তরুণাস্থির অগ্রভাগের ঠিক নিচে থাকে। এবং পেছন দিকে থাকে অনুপ্রস্থ কোলন।  দেহঃ ফান্ডাস থেকে গ্রীবা পর্যন্ত অংশটি দেহ। ফান্ডাসসহ দেহের দুই পাশ ও নিম্নতল পেরিটোনিয়াম দিয়ে আবৃত থাকলেও উপরিতল আবরণ বিহীন।  গ্রীবাঃ দেহ থেকে সিস্টিক নালী পর্যন্ত অংশটি গ্রীবা। এটি কিছুটা ইংরেজি S আকৃতির বাঁক তৈরি করে।A K DATTA,Presenting parts gallbladder,Essentials of Human Anatomy;Thorax & Abdomen;ISBN 81-86793-64-X  রক্ত সরবরাহ এটি সিস্টিক ধমনীর মাধ্যমে রক্ত সরবরাহ পায় যা হেপাটিক ধমনীর ডান শাখা থেকে উদ্ভূত। সিস্টিক শিরার মাধ্যমে রক্ত সরাসরি পোর্টাল শিরায় যায়।Richard S Snell;Clinical Anatomy By Regions;ninth edition;page-193;ISBN ৯৭৮-১-৬০৯১৩-৪৪৬-৪  স্নায়ু সরবরাহ প্রধানত সিম্প্যাথেটিক স্নায়ু সিলিয়াক ও হেপাটিক প্লেক্সাস এর মাধ্যমে স্নায়ু অনুভূতি প্রদান করে। পিত্তশয়ে প্রদাহ হলে মাঝে মাঝে ডান কাঁধে ব্যথা অনুভুত হয় এর কারণ হল ডান ফ্রেনিক নার্ভ এর কিছু তন্তু ফ্রেনিক ও হেপাটিক প্লেক্সাসের মধ্য দিয়ে পোষ্ট-গ্যাংলিওনিক সিম্প্যাথেটিক ফাইবার বহন করে পিত্তাশয়ে স্নায়ু সরবরাহ প্রদান করে।A K DATTA,nerve supply of gallbladder,Essentials of Human Anatomy;seventh edition;ISBN 81-86793-64-X পিত্তাশয়ের কাজ পিত্তাশয় যকৃৎ থেকে নিঃসৃত পিত্তরসকে ধারণ করে রাখে এবং এর ঘনত্ব যকৃতের চেয়ে দশগুণ বাড়ায়। পিত্তরসের ক্ষারত্ব কমায়। চর্বিযুক্ত খাবার ডিউওডেনামে আসলে এর মিউকোজা স্তর থেকে কোলিসিস্টোকাইনিন হরমোন ক্ষরণ হয় যা পিত্তাশয়কে সংকোচিত করে এবং ওডির স্ফিংটার শিথিল করে ফলে পিত্তরস দ্রুত ক্ষুদ্রান্ত্রে প্রবেশ করে। পিত্তাশয় আবশ্যকীয় অঙ্গ নয় কারণ সার্জারি করে এটি কেটে ফেললেও যকৃৎ এর কাজে সমস্যা হয় না, মানুষ স্বাভাবিক জীবন যাপন করতে পারে। A K DATTA,functions of gallbladder,essentials s of Human Anatomy;seventh edition;ISBN 81-86793-64-X পিত্তাশয়ের রোগ  পিত্তাশয়ের প্রদাহ।  পিত্তপাথুরী। পিত্তাশয়ের টিউমার  আরো দেখুন পিত্তপাথুরী  তথ্যসূত্র  বিষয়শ্রেণী:উদর বিষয়শ্রেণী:অঙ্গ বিষয়শ্রেণী:পিত্তাশয় বিষয়শ্রেণী:প্রাণি শারীরস্থান বিষয়শ্রেণী:পরিপাকতন্ত্র
অন্টারিও ফুটবল অ্যাসোসিয়েশন (; এছাড়াও সংক্ষেপে ওএসএ নামে পরিচিত) হচ্ছে কানাডার অন্টারিওর ফুটবলের নিয়ন্ত্রক সংস্থা। এই সংস্থাটি ১৯০১ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ১১ বছর পর ১৯১২ সালে সংস্থাটি সিএফএ-এর সদস্যপদ লাভ করে। এই সংস্থার সদর দপ্তর কানাডার রাজধানী অন্টারিওে অবস্থিত।  এই সংস্থাটি অন্টারিও কাপের মতো প্রতিযোগিতার সকল কার্যক্রম পরিচালনা করে। বর্তমানে অন্টারিও ফুটবল অ্যাসোসিয়েশনের সভাপতির দায়িত্ব পালন করছেন পিটার অ্যাগ্রুসো।   তথ্যসূত্র    বহিঃসংযোগ        বিষয়শ্রেণী:১৯০১-এ কানাডায় প্রতিষ্ঠিত বিষয়শ্রেণী:১৯০১-এ প্রতিষ্ঠিত ক্রীড়া সংস্থা বিষয়শ্রেণী:কানাডার ক্রীড়া নিয়ন্ত্রণ সংস্থা বিষয়শ্রেণী:কানাডার ফুটবল পরিচালনা পরিষদ
শ্রীলঙ্কা ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা ডিসেম্বর ২০১৮ থেকে জানুয়ারি ২০১৯-এ অনুষ্ঠিত হয়।   দলীয় সদস্য টেস্ট ওডিআইটি২০আই কেন উইলিয়ামসন (অধিঃ)   ট্রেন্ট বোল্ট  কলিন ডি গ্র্যান্ডহোম  ম্যাট হেনরি  টম ল্যাথাম  হেনরি নিকোলস  এজাজ প্যাটেল  জিৎ রাভাল  টিম সাউদি  রস টেলর  নিল ওয়াগনার  বিজে ওয়াটলিং (উইঃ)  উইল ইয়ং দিনেশ চান্ডিমাল (অধিঃ)  দিমুথ করুনারত্নে (সহঃ অধিঃ)  দুষ্মন্ত চামিরা  নিরোশন ডিকওয়েলা (উইঃ)  দানুষ্কা গুণতিলকা  লাহিরু কুমারা  সুরঙ্গা লাকমল  অ্যাঞ্জেলো ম্যাথিউস  কুশল মেন্ডিস  দিলরুয়ান পেরেরা  নুয়ান প্রদীপ  কসুন রজিতা  সাদিরা সামারাবিক্রমা  লক্ষ্মণ সন্দাকান  ধনঞ্জয় ডি সিলভা  রোশেন সিলভা  লাহিরু থিরিমানে কেন উইলিয়ামসন (অধিঃ)   ট্রেন্ট বোল্ট  ডগ ব্রেসওয়েল  লকি ফার্গুসন  মার্টিন গাপটিল  ম্যাট হেনরি  কলিন মানরো  জেমস নিশাম  হেনরি নিকোলস  টিম সিফার্ট (উইঃ)  ইশ সোধি  টিম সাউদি  রস টেলর লাসিথ মালিঙ্গা (অধিঃ)  দুষ্মন্ত চামিরা  দিনেশ চান্ডিমাল  নিরোশন ডিকওয়েলা (উইঃ)  আসেলা গুণারত্নে  দানুষ্কা গুণতিলকা  লাহিরু কুমারা  অ্যাঞ্জেলো ম্যাথিউস  কুশল মেন্ডিস  কুশল পেরেরা  থিসারা পেরেরা  নুয়ান প্রদীপ  সিক্কুজি প্রসন্ন  কসুন রজিতা  সাদিরা সামারাবিক্রমা  লক্ষ্মণ সন্দাকান  দাসুন শানাকা  ধনঞ্জয় ডি সিলভা টিম সাউদি (অধিঃ)   ট্রেন্ট বোল্ট  ডগ ব্রেসওয়েল  লকি ফার্গুসন  মার্টিন গাপটিল  স্কট কুগ্গেলেইজন  কলিন মানরো  জেমস নিশাম  হেনরি নিকোলস  গ্লেন ফিলিপস  সেথ র‍্যান্স  মিচেল স্যান্টনার  টিম সিফার্ট (উইঃ)  ইশ সোধি  রস টেলর লাসিথ মালিঙ্গা (অধিঃ)  দুষ্মন্ত চামিরা  দিনেশ চান্ডিমাল  নিরোশন ডিকওয়েলা (উইঃ)  আসেলা গুণারত্নে  দানুষ্কা গুণতিলকা  লাহিরু কুমারা  অ্যাঞ্জেলো ম্যাথিউস  কুশল মেন্ডিস  কুশল পেরেরা  থিসারা পেরেরা  নুয়ান প্রদীপ  সিক্কুজি প্রসন্ন  কসুন রজিতা  সাদিরা সামারাবিক্রমা  লক্ষ্মণ সন্দাকান  দাসুন শানাকা  ধনঞ্জয় ডি সিলভা  প্রস্তুতিমূলক খেলা তিনদিনের ম্যাচ: নিউজিল্যান্ড একাদশ বনাম শ্রীলঙ্কা  টেস্ট সিরিজ ১ম টেস্ট  ২য় টেস্ট  ওডিআই সিরিজ ১ম ওডিআই  ২য় ওডিআই  ৩য় ওডিআই  টি২০আই সিরিজ একমাত্র টি২০আই  তথ্যসূত্র  বহিঃসংযোগ  বিষয়শ্রেণী:২০১৮-এ নিউজিল্যান্ডীয় ক্রিকেট বিষয়শ্রেণী:২০১৮-এ শ্রীলঙ্কান ক্রিকেট বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা বিষয়শ্রেণী:শ্রীলঙ্কা ক্রিকেট দলের নিউজিল্যান্ড সফর
রাজাপুর রেলওয়ে স্টেশন বাংলাদেশের চট্টগ্রাম বিভাগের কুমিল্লা জেলার বুড়িচং উপজেলায় অবস্থিত একটি রেলওয়ে স্টেশন। ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। কুমিল্লা -আখাউড়া -শাহবাজপুর লাইনের স্টেশন হিসেবে রাজাপুর রেলওয়ে স্টেশন তৈরি করা হয়।  পরিষেবা রাজাপুর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস উপকূল এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল ঢাকা\নোয়াখালী এক্সপ্রেস কুমিল্লা কমিউটার চট্টলা এক্সপ্রেস জালালাবাদ এক্সপ্রেস ও লোকাল ট্রেন।  তথ্যসূত্র  বিষয়শ্রেণী:কুমিল্লা জেলার রেলওয়ে স্টেশন
জেলিন শার্লট কফ (, ; জন্ম: ২৬ সেপ্টেম্বর ১৯৯৬; জেলিন কফ নামে সুপরিচিত) হলেন একজন মার্কিন পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  কফ মার্কিন যুক্তরাষ্ট্রের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।  প্রারম্ভিক জীবন জেলিন শার্লট কফ ১৯৯৬ সালের ২৬শে সেপ্টেম্বর তারিখে মার্কিন যুক্তরাষ্ট্রের কলোরাডোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কফ মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৭৯.১৫ পয়েন্ট অর্জন করে তৃতীয় স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের প্রথম এবং দ্বিতীয় ধাপ অতিক্রম করে সর্বশেষ ধাপে তিনি সর্বমোট ৮০.২৮ পয়েন্ট অর্জন করেছেন, যা তাকে রৌপ্য পদক জয়লাভ করতে সাহায্য করেছে।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী ফ্রিস্টাইল স্কিয়ার বিষয়শ্রেণী:মার্কিন যুক্তরাষ্ট্রের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী বিষয়শ্রেণী:অলিম্পিক রৌপ্যপদক বিজয়ী মার্কিন বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:২১শ শতাব্দীর মার্কিন নারী ক্রীড়াবিদ
ডিনো অ্যাট দ্য বিচ হলো ২০২২ সালে মুক্তিপ্রাপ্ত একটি হোমোইরোটিক স্বল্পদৈর্ঘ্য চলচ্চিত্র যা রচনা ও পরিচালনা করেছেন জশ কক্স। ১৯৬০-এর দশকের নিউ ইংল্যান্ডের প্রেক্ষাপটে নির্মিত এই সিনেমায় অভিনয় করেছেন মাতেও কোরিয়া এবং ডেভন ম্যাকডোয়েল। গল্পটি গ্রীষ্মশেষের এক নির্জন সমুদ্র সৈকতে এক বিকেলে দুই ব্যক্তির মধ্যে অপ্রত্যাশিত কামুক সম্পর্কের উপর ভিত্তি করে তৈরি।  পটভূমি গ্রীষ্মশেষের এক দিনে, ১৯৬০-এর দশকের নিউ ইংল্যান্ডের কোনো এক সমুদ্র সৈকতে দুপুরের মাঝামাঝি সময়ে তরুণ ডিনো একা ঘুমিয়ে ছিল। শীঘ্রই, অন্য এক যুবক তার কাছে এসে আলতো করে তাকে ডেকে তোলে এবং তার জিনিসপত্র ডিনোর কাছে রাখার অনুমতি চায়। ডিনো তখন মুগ্ধ হয়ে লোকটিকে জলের মধ্যে অদৃশ্য হতে দেখে।  এরপর, ডিনো সমুদ্র সৈকতে বসে গোর ভিডালের ১৯৪৮ সালে রচিত উপন্যাস দ্য সিটি অ্যান্ড দ্য পিলার পড়ছিল, যখন সেই অচেনা লোকটি সাঁতার কেটে ফিরে আসে। দুজনের মধ্যে হালকা কথাবার্তা হয় এবং অচেনা লোকটি পরের দিন নিউ ইংল্যান্ড ছেড়ে বাড়ি ফিরে যাওয়ার কথা জানায়। তারপর সরাসরি ডিনোকে জিজ্ঞাসা করে সে শারীরিক সম্পর্ক স্থাপন করতে ইচ্ছুক কিনা। দ্রুত এই ধাক্কা দমন করে, ডিনো রাজি হয় এবং লোকটির পিছু পিছু জঙ্গলে যায় যেখানে তারা মিলিত হয়।  এরপর, দুজন নিজেদের নাম বিনিময় করে এবং আমরা জানতে পারি যে আকর্ষণীয় অচেনা লোকটির নাম সেবাস্তিয়ান। অস্পষ্ট সমাপ্তিটি দর্শকদের শেষ চুম্বনের দৃশ্যে আটকে রাখে, এবং এই আকস্মিক প্রেমের পরিণতি কী হতে পারে তা নিয়ে কৌতূহল জাগিয়ে তোলে।  অভিনেতা  সেবাস্তিয়ান চরিত্রে মাতেও কোরিয়া  ডিনো চরিত্রে ডেভন ম্যাকডোয়েল  উৎপাদন চলচ্চিত্রটি কেপ কডে ১৬ মিমি ফিল্মে চলচ্চিত্রায়িত হয়েছিল। পরিচালকের মতে, শুটিং শুরুর আগে উভয় অভিনেতার কখনও দেখা হয়নি, যা দেখা হওয়ার পর চরিত্রদের মধ্যে যে বিস্ময়ের অনুভূতি জাগে তা আরও বাড়িয়ে দেয়।  সমাদর ডিনো অ্যাট দ্য বিচ সমালোচকদের কাছ থেকে ইতিবাচক সাড়া পেয়েছে। কেন্টুকার অডলি এই স্বল্পদৈর্ঘ্য চলচ্চিত্রটিকে "কামুক সুরের কবিতা" বলে প্রশংসা করেছেন যা "কালজয়ী" বলে মনে হয়। চলচ্চিত্র পর্যালোচনা প্রকাশনা ফিল্ম থ্রেট চলচ্চিত্রটির চিত্রগ্রহণের সৌন্দর্য এবং অভিনেতাদের সুস্পষ্ট রসায়নের কথা উল্লেখ করেছে। আরেকটি পর্যালোচনা প্রকাশনা এটিকে আকাঙ্ক্ষা এবং কোমলতার অনুভূতি জাগিয়ে তোলা চলচ্চিত্র বলে ঘোষণা করেছে।  তথ্যসূত্র  বহিঃসংযোগ      বিষয়শ্রেণী:২০২২-এর চলচ্চিত্র বিষয়শ্রেণী:সমকামী পুরুষ সম্পর্কিত চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:২০২০-এর দশকের মাার্কিন চলচ্চিত্র বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
-- this module implements template:geobox coor  local geobox_coor = {}  local function isnotempty(s) 	return s and s:match( '^%s*(.-)%s*$' ) ~= end  -- Wrapper function to grab args (from Module:Coordinates),  -- see Module:Arguments for this function's documentation. local function makeInvokeFunc(funcName) 	return function (frame) 		local args = require('Module:Arguments').getArgs(frame, { 			wrappers = 'Template:Geobox coor' 		}) 		return geobox_coor[funcName](args, frame) 	end end  local function coord_wrapper(frame, in_args) 	return frame:expandTemplate{ title = 'স্থানাঙ্ক', args = in_args } end  geobox_coor.coord = makeInvokeFunc('_coord') function geobox_coor._coord(args, frame) 	local tstr = args['9'] or 'type:other' 	local dstr = isnotempty(args['title']) and 'inline,title' or 'inline' 	local lat_dir = isnotempty(args[4]) and args[4] or 'N' 	local lon_dir = isnotempty(args[8]) and args[8] or 'E' 	local prefix = args['prefix'] or  	local suffix = args['suffix'] or 	local innerprefix = args['innerprefix'] or  	local innersuffix = args['innersuffix'] or 	 	local cstr =  	 	if( isnotempty(args[3]) ) then 		cstr = coord_wrapper(frame, 			{args[1], args[2], args[3], lat_dir, args[5], args[6], args[7], lon_dir,  				tstr, format = args['format'] or 'dms', display = dstr} 			) 	elseif( isnotempty(args[2]) ) then 		cstr = coord_wrapper(frame, 			{args[1], args[2], lat_dir, args[5], args[6], lon_dir,  				tstr, format = args['format'] or 'dms', display = dstr} 			) 	elseif( isnotempty(args[4]) ) then 		cstr = coord_wrapper(frame, 			{args[1], lat_dir, args[5], lon_dir,  				tstr, format = args['format'] or 'dec', display = dstr} 			) 	elseif( isnotempty(args[1]) ) then 		cstr = coord_wrapper(frame, 			{args[1], args[5], 				tstr, format = args['format'] or 'dec', display = dstr} 			) 	elseif( isnotempty(args['wikidata']) and mw.wikibase.getEntityObject()) then 		local entity = mw.wikibase.getEntityObject() 		if(entity and entity.claims	and entity.claims.P625 			and entity.claims.P625[1].mainsnak.snaktype == 'value') then 			local math_mod = require("Module:Math") 			local precision = entity.claims.P625[1].mainsnak.datavalue.value.precision 			local latitude = entity.claims.P625[1].mainsnak.datavalue.value.latitude 			local longitude = entity.claims.P625[1].mainsnak.datavalue.value.longitude 			if precision then 				precision=-math_mod._round(math.log(precision)/math.log(10),0) 				latitude = math_mod._round(latitude,precision) 				longitude= math_mod._round(longitude,precision) 			end 			cstr = coord_wrapper(frame, 				{latitude, longitude, tstr, format = args['format'] or 'dms', display = dstr} 				) 		end 	else 		return ''	 	end  	if(isnotempty(args['wrap'])) then 		return prefix .. innerprefix .. cstr .. innersuffix .. suffix 	else  		return prefix .. '' .. innerprefix .. cstr  .. innersuffix .. '' .. suffix 	end end  return geobox_coor
ভারত ও নেপালের আঞ্চলগত বিরোধের কয়েকটি ক্ষেত্র অন্তর্ভুক্ত রয়েছে: কালাপানি অঞ্চল, কুঠি উপত্যকা এবং সুস্তা।  লিম্পিয়াধুরা, লিপুলেখ এবং কালাপানি  নেপাল দাবি করেছে যে কালাপানির পশ্চিমে প্রধান নদীটি  হল কালী নদী, তাই এটি নেপালের অন্তর্গত। নদীটি সুদুরপাশিম প্রদেশের দারচুলা জেলা এবং উত্তরাখণ্ড রাজ্যের পিথারাগড় জেলার জেলা সীমানা গঠন করে। ১৮১৬ সালের ৩ মার্চ নেপাল এবং ব্রিটিশ ভারত দ্বারা স্বাক্ষরিত সুগৌলির চুক্তি কালী নদীকে ভারতের সাথে নেপালের পশ্চিম সীমানা হিসাবে চিহ্নিত করে।  পরবর্তীকালে ব্রিটিশ সমীক্ষকরা আঁকা মানচিত্রগুলিতে বিভিন্ন স্থানে সীমানা নদীর উৎস দেখায়।  তথ্যসূত্র  বহিঃসংযোগ  বিষয়শ্রেণী:ভারতের রাষ্ট্রসীমানা বিরোধ বিষয়শ্রেণী:নেপালের রাষ্ট্রসীমানা বিরোধ
সিংগিমারী নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের লালমনিরহাট জেলার একটি নদী। নদীটির দৈর্ঘ্য ২১ কিলোমিটার, গড় প্রস্থ ২৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সিংগিমারী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১১০।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:ভারতের নদী বিষয়শ্রেণী:লালমনিরহাট জেলার নদী বিষয়শ্রেণী:পাটগ্রাম উপজেলা বিষয়শ্রেণী:কোচবিহার জেলার নদী
thumb|350px|বেহালা টাউন লাইব্রেরি, কলকাতা বেহালা লাইব্রেরি বা বেহালা টাউন লাইব্রেরি দক্ষিণ কলকাতার বেহালা অঞ্চলের একটি প্রাচীন ও ঐতিহ্যবাহী গ্রন্থাগার। ১৯০৩ সালে এই লাইব্রেরি প্রতিষ্ঠিত হয়। বর্তমানে এটি কলকাতা শহরের অন্যতম সমৃদ্ধ ও বৃহদায়তন গ্রন্থাগার।   ইতিহাস  বেহালা লাইব্রেরি প্রতিষ্ঠার আগে এই অঞ্চলের প্রধান পাঠাগার ছিল ব্রাহ্মসমাজ পাঠাগার ও হরিভক্তিপ্রদায়িনী সভার নিজস্ব গ্রন্থাগার। এই দুই পাঠাগারের সংগ্রহ ছিল মূলত ধর্মগ্রন্থপ্রধান। সেই কারণে বিংশ শতাব্দীর গোড়ায় ইংরেজি শিক্ষিত তরুণ সমাজ বেহালায় একটি আধুনিক লাইব্রেরি গড়ে তুলতে আগ্রহী হন। অবশেষে ব্রজেন্দ্রনাথ মুখোপাধ্যায়, প্রিয়নাথ সরকার, জ্যোতিষচন্দ্র, রায়, সুরেন্দ্রনাথ চট্টোপাধ্যায়, বিনয়কৃষ্ণ মুখোপাধ্যায়, ননীগোপাল গঙ্গোপাধ্যায়, হরিদাস চট্টোপাধ্যায়, মণিলাল গঙ্গোপাধ্যায় প্রমুখের উদ্যোগে ১ জানুয়ারি ১৯০৩ তারিখে বেহালা টাউন লাইব্রেরি প্রতিষ্ঠিত হয়।  হরিদাস চট্টোপাধ্যায়ের ডায়মন্ড হারবার রোডস্থ বাসভবনের একটি ঘরে বিনা ভাড়ায় লাইব্রেরির কাজ শুরু হয়। শুরু হয় লাইব্রেরি পরিচালনার জন্য অর্থসংগ্রহ। সুরেন্দ্রনাথ রায়ের সভাপতিত্বে একটি কার্যনির্বাহী সমিতিও স্থাপিত হয়। সম্পাদক হন সুরেন্দ্রনাথ বন্দ্যোপাধ্যায় ও গ্রন্থাগারিক হন মতিলাল বন্দ্যোপাধ্যায়।  ১৯০৯ সালে হরিদাস চট্টোপাধ্যায় প্রয়াত হলে অনাথনাথ মুখোপাধ্যায়ের বাড়িতে লাইব্রেরি উঠে আসে। ১৯৩০ সালে বেহালার রায় পরিবারের বাড়ির একতলায় লাইব্রেরি উঠে আসে। ১৯৪৩ সালে কাশিমবাজারের রাজা আশুতোষনাথ রায়, ভাগলপুরের হরিচরণ গঙ্গোপাধ্যায়, বেহালার সৌরীন্দ্রনাথ রায়, নীলমণি মান্না, রাধাচরণ চট্টোপাধ্যায়, গয়াপ্রসাদ মজুমদার ও প্রিয়নাথ সরকারের অর্থসাহায্যে লাইব্রেরির নিজস্ব ভবনের দ্বারোদ্ঘাটন করা হয়। এরপর বেহালার বিভিন্ন বিদ্যোৎসাহী মানুষ নানাভাবে লাইব্রেরিকে সহায়তা করে এটিকে সুসমৃদ্ধ করে তোলেন।   সংগ্রহ  বেহালা লাইব্রেরির সংগ্রহ কিছু দুষ্প্রাপ্য বইয়ের জন্য প্রসিদ্ধ। এর মধ্যে উল্লেখযোগ্য – ১২৯৫ বঙ্গাব্দে আদি ব্রাহ্মসমাজের প্রেসে মুদ্রিত সত্যেন্দ্রনাথ ঠাকুরের ‘বোম্বাই চিত্র’, ‘নবীনচন্দ্রের গ্রন্থাবলী’ (১৩০২ বঙ্গাব্দ), মধুসূদন মুখোপাধ্যায় প্রণীত ‘সুশীলার উপাখ্যান’ (১৮৯০ খ্রি.), অক্ষয়কুমার বসু প্রণীত ‘তারাবিজয়’ (১৮৮৫ খ্রি.) , অমৃতলাল বসু রচিত ‘গ্রাম্যবিভ্রাট’ (১৩০৪ বঙ্গাব্দ), চিত্তরঞ্জন দাশ প্রণীত ‘মালঞ্চ’ (১৩০৩ বঙ্গাব্দ), প্রিয়নাথ মুখোপাধ্যায় ও প্রমথনাথ মুখোপাধ্যায় রচিত ‘সচিত্র বুয়র যুদ্ধের ইতিহাস’ (১৩০৭ বঙ্গাব্দ), ‘ঈশ্বরচন্দ্র গুপ্তের গ্রন্থাবলী’ (১৩০৬ বঙ্গাব্দ), রামপদ বন্দ্যোপাধ্যায়ের ‘আমার ডায়েরী’ (১৩২২ বঙ্গাব্দ) ইত্যাদি।  জ্ঞানকোষ সংগ্রহেও এই লাইব্রেরি অগ্রণী। ‘এনসাইক্লোপেডিয়া অব দ্য ওয়ার্ল্ড অ্যান্ড ইটস পিপল’ (২৭ খন্ড), ‘ব্রিটানিকা জুনিয়র এনসাইক্লোপেডিয়া’ (১৫ খণ্ড), ভারতকোষ প্রভৃতি এই লাইব্রেরির সংগৃহীত বিশিষ্ট কোষগ্রন্থ। এছাড়া প্রখ্যাত সাহিত্যিকদের রচনাবলি ও ‘আর্যশাস্ত্র’, ‘বিংশ শতাব্দী’, ‘প্রবাসী’, ‘ঘরোয়া’, ‘গল্পভারতী’ প্রভৃতি পুরনো পত্রিকা এই লাইব্রেরিতে সযত্নে রক্ষিত আছে।   তথ্যসূত্র    সাপ্তাহিক বর্তমান, ২৬ এপ্রিল, ২০০৮ সংখ্যা।  বিষয়শ্রেণী:কলকাতার গ্রন্থাগার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  মেরাজ (আলাপ) ০৭:৪৭, ২৫ নভেম্বর ২০১৯ (ইউটিসি) বই এআই   – (অপসারণের প্রস্তাবনা দেখুনলগ দেখুন) () তথ্যসূত্রবিহীন অনুল্লেখযোগ্য ওয়েব পোর্টাল।  — মাসুম ইবনে মুসা  কথোপকথন ০৫:৫২, ২৫ নভেম্বর ২০১৯ (ইউটিসি)  নকীব সরকার বলুন... ০৭:২০, ২৫ নভেম্বর ২০১৯ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
প্রবোধ পুরকাইত ছিলেন ভারতের সোশ্যালিস্ট ইউনিটি সেন্টার (কমিউনিস্ট) (SUCI(C)) এর অন্তর্গত একজন ভারতীয় রাজনীতিবিদ। তিনি ত্রিশ বছরেরও বেশি সময় ধরে পশ্চিমবঙ্গ বিধানসভায় কুলতলি কেন্দ্রের প্রতিনিধিত্ব করেছেন।   জীবন  ১৯৭১ সালের পশ্চিমবঙ্গ বিধানসভা নির্বাচনের প্রাক্কালে পুরকাইতকে অপহরণ করা হয়েছিল।  ১৯৯৬ সালে ১৯৮৫ সালে সংঘর্ষের সময় ভারতীয় জাতীয় কংগ্রেসের দুই সমর্থককে হত্যার জন্য পুরকাইট এবং অন্যান্য এসইউসিআই ক্যাডারদের বিরুদ্ধে একটি আদালতের মামলা খোলা হয়েছিল। ১২ নভেম্বর ১৯৯৭-এ আলিপুর দায়রা আদালত, যেখানে বিচার হয়েছিল, ছয়জনকে দোষী সাব্যস্ত করে এবং পুরকাইত সহ ৩২ জনকে খালাস দেয়। পরবর্তীকালে রাজ্য সরকার হাইকোর্টে একটি আপিল দায়ের করে এবং ২০০৫ সালে পুরকাইত এবং অন্য ৬ জনকে হত্যার জন্য যাবজ্জীবন কারাদণ্ড (২০০৫ - বর্তমান) দেওয়া হয়েছিল।The Telegraph - Calcutta : Bengal এসইউসিআই প্রক্রিয়াটিকে মিথ্যা মামলা বলে নিন্দা করেছে এবং আদালতের রায়কে ভারতের কমিউনিস্ট পার্টি (মার্ক্সবাদী) (সিপিআই(এম)) এর ষড়যন্ত্র বলে অভিহিত করেছে।The Hindu : National : Life-term for MLA ভারতের সুপ্রিম কোর্ট ২৭ ফেব্রুয়ারি ২০০৭-এ কলকাতা হাইকোর্টের ডিভিশন বেঞ্চের রায়ের বিরুদ্ধে প্রবোধ পুরকাইতের দায়ের করা আপিল খারিজ করে দেয়।   তথ্যসূত্র   বিষয়শ্রেণী:২০২৩-এ মৃত্যু বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১ বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় সাম্যবাদী বিষয়শ্রেণী:সংশোধনবাদ বিরোধী বিষয়শ্রেণী:ভারতীয় নাস্তিক বিষয়শ্রেণী:বাঙালি রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ভারতের সমাজতান্ত্রিক ঐক্য কেন্দ্র (কমিউনিস্ট) এর রাজনীতিবিদ